NaiveNeuron/SloPal huggingface dataset:
E. Kukan, poslanec: (2007-03-27):
Ja by som sa chcel, ja by som vám chcel pripomenúť jednu vec. Niekedy v roku 2000 navštívil Slovensko Koštunica a stretol sa v Národnej rade s predstaviteľmi politického života. Vy ste mu vtedy pripomenuli, že SNS bola jediná strana, ktorá proste protestovala proti bombardovaniu a podobne. Pán Koštunica vás vtedy ani nepochválil, ani to nekomentoval a on povedal, citujem, „že bombardovanie bolo dôsledkom špatnej politiky predchádzajúcej vlády“. Tak ja znovu hovorím, že nebuďme až takí nedotkliví a až takí tendenční pri kritike toho, čo urobila vtedy Dzurindova vláda. Vy hovoríte, že keby Slovensko nebolo otvorilo svoj vzdušný priestor, že by nebola možná vojenská operácia NATO na Balkáne. Nemám, nemám skutočne také informácie. A spytujete sa, že čo by bolo bývalo. Nuž bola by pokračovala genocída proste kosovských Albáncov zo strany vtedajšej juhoslovanskej armády a tých obetí by možno bolo omnoho, omnoho viac. Takže vidím, že kolegovia zo SNS si viaceré vystúpenia zrejme pripravili k tomu svojmu pôvodnému návrhu, lebo racionálne z toho, čo hovoria, by som očakával, že by podporili ten pôvodný návrh a nie ten, o ktorom sa bude hlasovať. Ďakujem.
M. Hort, podpredseda NR SR: (2008-05-15):
Pýtam sa navrhovateľky pani poslankyni Muškovej, nechcete reagovať v záverečnom slove? Pani spravodajkyňa? Ani spravodajkyňa. Prerušujem rokovanie o tomto bode programu. A pristúpime teraz k rokovaniu v druhom čítaní o návrhu poslankýň Národnej rady Slovenskej republiky Oľgy Nachtmannovej a Marty Damborskej na vydanie zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov . Tento návrh zákona ste dostali pred prvým čítaním ako tlač 570 a spoločnú správu výborov máte ako tlač 570a. Dávam teraz slovo poslankyni Oľge Nachtmannovej, aby návrh zákona odôvodnila.
Glváč, Martin, podpredseda NR SR (2018-05-25):
Nemám to tu.
Halgašová, Jarmila, poslankyňa NR SR (2022-09-23):
Ďakujem pekne. Áno, určite teda inštalovaním nového generálneho riaditeľa do funkcie pozemkového fondu sa dejú nové veci a to čo sa teda teším, ale je, samozrejme, v rámci Slovenského pozemkového fondu ja vnímam, že tam je viac-menej systémová chyba, ktoré treba, a chyba, ktorú treba postupne riešiť. Pretože Slovenský pozemkový fond nepodlieha viac-menej takmer nikomu, kontrole, nemá tam žiadne lehoty, tým pádom neexistujú, neexistuje nejaká 30-dňová alebo 60-dňová lehota na podpis nájomnej zmluvy a tak ďalej. Čiže toto je, toto vidím ako problém, ktorý, ktorý treba riešiť, a ja osobne si myslím, že Slovenský pozemkový fond ako taký by mal podliehať ministerstvu pôdohospodárstva, pretože viac-menej rieši úlohy, ktoré súvisia s týmto rezortom. Z môjho pohľadu je to dôležité. Pokiaľ ide o tie pozemky a spôsobom obhospodarovania, ja si nemyslím, že hrozno sa nepestuje preto, že sú tam rôzne podvody, ale preto, že tam šafári zver a nevieme s týmto problémom vysporiadať. A ja som presvedčená o tom, že vinohradníci nechcú pestovať hrozno preto, aby im ich potom vysoká zožrala na jeseň ako, ako pochúťku. A pokiaľ ide o pančovanie vína, tak to je zlyhávanie kontroly. Neexistuje, nebolo by, nebolo by pančované víno, pokiaľ by fungovala kontrola. Čiže toľko len v skratke a ďakujem pánovi generálnemu riaditeľovi za prácu.
Matovič, Igor, poslanec NR SR (2010-12-10):
Čiže verím tomu, že by ste nechceli mať generálneho prokurátora, ktorý bude zvolený síce v tajnej voľbe, ale s podozrením z kupovania a vydierania poslancov. Som naozaj... (Reakcie z pléna.)
Grendel, Gábor, podpredseda NR SR (2020-12-10):
Ďakujem, pán poslanec. Tento nesúhlas, samozrejme, vyjadríte pri hlasovaní o procedurálnom návrhu. Takže prosím, prezentujme a hlasujme. (Hlasovanie.) Prítomných 106 poslancov, za 79, proti 24, nezdržal sa nikto, 3 nehlasovali. Konštatujem, že tento procedurálny návrh sme schválili. Panie poslankyne, páni poslanci, teraz budeme pokračovať hlasovaním o bode 40 schváleného programu, ktorým je druhé čítanie o návrhu poslancov Šipoša, Drábikovej, Andrejuvovej a Šefčíka na vydanie zákona, ktorým sa mení a dopĺňa zákon č. 461/2003 o sociálnom poistení, tlač 292. Prosím predsedníčku výboru pre sociálne veci pani poslankyňu Janu Žitňanskú, aby hlasovanie uvádzala. (Hlasovanie o návrhu poslancov Národnej rady Slovenskej republiky Michala Šipoša, Lucie Drábikovej, Anny Andrejuvovej a Marka Šefčíka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 292.)
Glváč, Martin, podpredseda NR SR (2017-09-06):
Ďakujem. Vyhlasujem všeobecnú rozpravu za skončenú. Chce zaujať stanovisko navrhovateľ? Nech sa páči.
Laurenčík, Milan, podpredseda NR SR (2022-04-28):
Prosím, pán predseda, aby ste odpovedali v limite 15 minút na otázky adresované vám. Prvá otázka je od pána poslanca Martina Čepčeka, ktorý sa nachádza v sále, a znie: „Vážený pán premiér, vyšla nedávno petícia na zastavenie gender aktivít nominanta OĽANO ministra Lengvarského. Vyšiel ste z prostredia charizmatických kresťanských spoločenstiev, nemáte pocit, že na svoje záväzky voči kresťanom a konzervatívcom zabúdate? Aký postoj zaujmete k pánovi ministrovi? Nie je najvyšší čas aj po iných kauzách na jeho odvolanie?“ Pán predseda, nech sa páči, máte päť minút na odpoveď.
Blanár, Juraj, podpredseda NR SR (2022-10-19):
Prerušujem rokovanie o tomto bode programu. Pán spoločný spravodajca, asi hlasovanie o 11.00 hod., predpokladám, aj keď ste to neoznámili, ale ohlasujem, že budeme hlasovať o 11.00 hod. Ďakujem pánovi ministrovi, ďakujem pánovi spravodajcovi. A môžeme pokračovať v prerušenej rozprave v prvom čítaní o návrhu poslancov Cmoreja, Viskupiča a Lehotského na vydanie ústavného zákona o primeranom hmotnom zabezpečení v starobe. Je to tlač 1090. Poprosím pána Cmoreja, pána Vladimíra Ledeckého ako spravodajcu, aby zaujali svoje miesto. A do rozpravy sa ako jediný ústne prihlásil pán navrhovateľ Peter Cmorej, ktorému zároveň udeľujem slovo, nech sa páči, pán navrhovateľ, máte slovo. (Pokračovanie rokovania o návrhu poslancov Národnej rady Slovenskej republiky Petra Cmoreja, Mariána Viskupiča a Tomáša Lehotského na vydanie ústavného zákona o primeranom hmotnom zabezpečení v starobe, tlač 1090.)
Zajačik, Vladimír, poslanec NR SR (2020-09-24):
Ďakujem pekne za slovo. Vážené kolegyne, vážení kolegovia, vážení páni ministri, Národná rada Slovenskej republiky uznesením č. 306 z 23. septembra 2020 pridelila vládny návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa mení zákon č. 302/2019 Z. z. o zálohovaní jednorazových obalov na nápoje a zmene a doplnení niektorých zákonov v znení zákona č. 74/2020 Z. z. na prerokovanie týmto výborom: ústavnoprávnemu výboru, výboru pre hospodárske záležitosti, výboru pre verejnú správu a regionálny rozvoj a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určitej, v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady, ktorým bol vládny návrh zákona pridelený, zaujali k nemu následné stanoviská. Ústavnoprávny výbor uznesením č. 104 z 23. septembra 2020 s vládnym návrhom zákona súhlasil a odporučil ho Národnej rade schváliť. Výbor pre hospodárske záležitosti č. 66 z 24. septembra 2020 s vládnym návrhom zákona súhlasil a odporučil ho Národnej rade schváliť. Výbor pre verejnú správu a regionálny rozvoj uznesením č. 33 z 24. septembra 2020 s vládnym návrhom zákona súhlasil a odporučil ho Národnej rade schváliť. Výbor pre pôdohospodárstvo a životné prostredie uznesením č. 40 z 24. septembra 2020 s vládnym zákonom, s vládnym návrhom zákona súhlasil a odporučil ho Národnej rade schváliť s pripomienkami. Gestorský výbor odporúča hlasovať o bodoch spoločnej správy nasledovne: o bodoch spoločnej správy 3 až 1 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný vládny návrh zákona schváliť s pripomienkami. Spoločná správa výborov Národnej rady o prerokovaní predmetného vládneho návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 41 zo dňa 24. septembra 2020. V citovanom uznesení ma výbor poveril predložiť Národnej rade Slovenskej republiky spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku Národnej rady Slovenskej republiky. Pán predsedajúci, otvorte, prosím, rozpravu.
P. Hrušovský, predseda NR SR: (2005-05-24):
(Hlasovanie.) 135 prítomných, 134 za návrh, 1 nehlasoval. Národná rada Slovenskej republiky vládny návrh zákona schválila . Teraz poprosím pána poslanca Horáka, aby z poverenia výboru pre financie, rozpočet a menu predložil návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 200/1998 Z. z. o štátnej službe colníkov a o zmene doplnení niektorých zákonov v znení neskorších predpisov (tlač 1037) poradové číslo 63. Pán poslanec Horák. V. Horák, poslanec: Áno. Ďakujem, pán predseda, za slovo. Do rozpravy sa neprihlásil nikto. To znamená, že nemáme iné pozmeňujúce návrhy. V spoločnej správe je spolu 19 pozmeňujúcich návrhov. Prosím, hlasujme o všetkých spoločne s odporúčaním gestorského výboru schváliť ich.
Krajčí, Marek, poslanec NR SR (2024-02-21):
Ďakujem pekne za slovo, pán predsedajúci. Richard, aj tebe za vystúpenie, také ľudské, aj keď ty si sa snažil nájsť tú dobrú vôľu tu aj medzi koaličnými poslancami, správne si podotkol, že súčasný premiér Robert Fico tiež vyjadril nádej, že takýto zákon Slovenská republika bude mať a že by sa o to chcel usilovať. Tak ja myslím, že toto je naozaj veľmi dobrý návrh, ktorý by bolo hodné posunúť do druhého čítania. Tam potom naozaj sa môžeme rozprávať o tom, ako by taký zákon mal vyzerať, upraviť ho, určite predkladatelia nebudeme mať žiaden problém a súhlasím s tebou, že by bolo najlepšie, keby takýto zákon získal aspoň ústavnú väčšinu v tejto snemovni, pretože v tom prípade by aj občania tejto krajiny mohli vidieť, že predsa len toľko nenávidení politici majú v sebe tú hodnotu, že sú ochotní na seba upliesť takýto bič, lebo im ide o občanov Slovenska a o to, aby tie financie, ktoré sa spravujú, daňových poplatníkov, boli naozaj spravované tak, že Slovensko z toho bude mať čo najväčší benefit. Takže vďaka ešte raz za tvoju rozpravu a tiež som rád, že si podotkol, že nie je, nie je vôbec správne, aby pán predseda Pellegrini naťahoval svoj podpis a ja ho tiež týmto pádom chcem opätovne vyzvať tak ako aj ty, aby urýchlene podpísal novelu Trestného zákona a aby mohla byť zverejnená v Zbierke zákonov, aby Ústavnému súdu nič nebránilo k tomu, aby mohol zaujať relevantné stanovisko. Ďakujem.
Kažimír, Peter, podpredseda vlády a minister financií SR (2015-05-21):
Ďakujem veľmi pekne za slovo, pani podpredsedkyňa Národnej rady. Prajem všetkým príjemný dobrý deň. Podľa štátnych záverečných účtov za roky 2010 až rok 2014, bol objem pokút, penále a iných sankcií za štátny rozpočet Slovenskej republiky, kód ekonomickej klasifikácie č. 222, nasledovný: V roku 2010 to bolo 64 mil. 235-tisíc eur, v roku 2011 57 mil.194-tisíc eur, v roku 2012 53 mil. 416-tisíc eur, v roku 2013 69 mil. 464-tisíc eur a minulý rok, roku 2014, to bolo 68 mil. 922-tisíc eur. Ešte by som snáď mal spomenúť, kto všetko platí tieto pokuty a penále a iné sankcie a čo to sú? Sú to vlastne následky správnych konaní za porušenie povinností ustanovené zákonmi a platia ich naozaj všetci, právnické osoby, občania a platí ich aj samospráva, verejný sektor ako celok a aj štátne organizácie vrátane rezortov alebo rozpočtových kapitol. Skončil som, ďakujem.
Gabániová, Darina, poslankyňa NR SR (2014-11-09):
Ako si dovolil stotožňovať ma s takým človekom (hluk a výkriky v sále)!?
Bugár, Béla, podpredseda NR SR (2018-06-13):
Prezentujme sa a hlasujme. (Hlasovanie.) Prítomných 145 poslancov, za 120, 25 poslancov sa zdržalo hlasovania. Konštatujem, že sme návrh postúpili do druhého čítania.
Grendel, Gábor, podpredseda NR SR (2022-02-08):
Pán poslanec Vážny.
Šeliga, Juraj, podpredseda NR SR (2021-04-01):
Pán poslanec Dostál.
Jurinová, Erika, podpredsedníčka NR SR (2012-06-26):
Ďakujem pekne. Týmto som vlastne nanovo otvorila rozpravu. Chce niekto reagovať na pána ministra? Pán Mikloško, nech sa páči.
Obrimčáková, Bibiána, poslankyňa NR SR (2011-09-07):
Ďakujem pekne za slovo. Pán poslanec Fronc, viete, bol to prísľub. Ale myslím si, že tento prísľub oceňovali pedagogickí aj odborní zamestnanci. A ja verím, že pokiaľ by sme pokračovali v našich snaženiach, tak tieto prísľuby by neboli len prísľubmi, ale by sa aj realizovali. Takže to je prvá vec. O chvíľku touto novelou ich zrušíte, resp. aj tú nádej, ktorú mali pedagogickí a odborní zamestnanci, im zoberiete. Nuž a, pán poslanec Poliačik, učila som v takejto triede, v Krajnej Poľane. A musím povedať, že ste ma nepočúvali zrejme dostatočne, keď som to kritizovala v rámci tejto navrhovanej novely. Ja na záver by som ešte chcela povedať toľko, že teším sa tomu, že odzneli tu slová o tom, že budeme spoločne diskutovať o tomto zákone. Myslím si, že je veľmi potrebný. A nakoniec, aj pán minister vo včerajšej diskusii potvrdil, ak ho môžem parafrázovať, že to, čo je v tomto zákone, čo sa týka objektívnosti financovania, je nespochybniteľné a nevie si predstaviť iný model. Takže nebolo to zas nastavené až tak zle, aby ste nás takto kritizovali. Ďakujem pekne.
Mesterová, Zuzana, poslankyňa NR SR (2023-12-14):
Ďakujem pekne za slovo, pán predsedajúci. Ďakujem veľmi pekne za váš príspevok pán Viskupič. A ďakujem pekne aj kolegom z opozície, že sa snažia suplovať koaličných poslancov a koalíciu a vnášať odbornosť do tejto debaty. Padlo tu strašne veľa dôležitých a odborných výhrad k tomuto návrhu zákona a veľa potrebných pozmeňujúcich návrhov, ale z koalície a z koaličných poslancov je evidentný, vidno evidentný nezáujem o to, buď to majú tak dobre naštudované, že už nepotrebujú o tom rokovať, alebo ich to absolútne nezaujíma, lebo už zhora niekto povedal, že je to dobré, tak asi to dobré bude. A ja mám pocit, že štvrtej vláde Roberta Fica ako keby ušiel vlak, že nevie po tých troch rokoch prestávky nabehnúť na tú garantovanú kvalitu a odbornosť, o ktorej sme tu dlho už počúvali, lebo z tých predkladaných návrhov zákonov to vôbec nie je vidno, aj tento je taký prvoplánový, bezobsažný, taký, taký, aby bol, aby niečo predložili, aby niekde rýchlo našli peniaze, a potom ich rýchlo minúť. Je to v podstate smutné, pozerať sa na štvrtú v radu... štvr... pre štvornásobného premiéra, že toto predvádza.
Bašistová, Alena, poslankyňa NR SR (2018-12-07):
Ďakujem za slovo. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Beblavý, Miroslav, poslanec NR SR (2012-12-05):
Pre mňa je to len pozitívum, len kolegovia protestujú.
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 142, za 87, proti 1, zdržalo sa 53 poslancov, 1 nehlasoval. Návrh sme schválili. Ďalší.
P. Hrušovský, predseda NR SR: (2004-01-21):
(Hlasovanie.) 146 prítomných,  142 za návrh, 2 sa zdržali, 2 nehlasovali. Návrh sme schválili.
Remišová, Veronika, poslankyňa NR SR (2016-10-27):
Ja som sa chcela poďakovať svojim kolegyniam za návrh tohto zákona a tým si vlastne plníme záväzok, ktorý máme, ktorý sme dali v zmluve so Slovenskom, pretože je pre nás dôležité, aby každé jedno dieťa a každý jeden rodič mal možnosť bezplatnej škôlky. Keď sme sa na túto tému nedávno bavili s kolegom – myslím, že zo školského výboru -, tak hovoril, že trpezlivosť, vláda už buduje nejaké miesta v škôlkach. Ale o tomto probléme my vieme už dávno, my vieme desať rokov o tom, že chýbajú škôlky a myslím, že je veľmi znepokojujúce, že aj po desiatich rokoch stále je tu veľmi veľa rodičov, ktorí nemajú kde umiestniť svoje dieťa. Ďakujem.
Hambálek, Augustín, poslanec NR SR (2015-09-29):
Ďakujem, pani predsedajúca. Vážené panie poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona (tlač 1732). Predkladám spravodajskú informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Účel a potreba predkladaného zákona je zrejmá z dôvodovej správy, ako i z úvodného slova podpredsedu vlády. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona prerokovali výbory do 9. novembra 2015 a gestorský výbor do 10. novembra 2015. Skončil som, pani predsedajúca, otvorte, prosím, všeobecnú rozpravu.
Jarjabek, Dušan, poslanec NR SR (2024-06-20):
Takže ešte raz, príjemný dobrý deň, dámy a páni. Vážená pani ministerka, vážený pán predseda, kolegyne, kolegovia, dámy a páni, dovoľte, aby som prispel niekoľkými slovami aj do tejto rozpravy o tomto veľmi vážnom zákone, o ktorom sa už hovorí mesiace dopredu a predpokladám, že tá rozprava ešte neskončila, aj keď eventuelne tento návrh zákona bude prijatý. Skôr ako trošku začnem hovoriť o hlavne teda RTVS, dovoľte, aby som vám prečítal pozmeňujúci návrh, aby ste eventuelne aj k tomu pozmeňujúcemu návrhu sa mohli, lebo vyšiel na webovej stránke už podľa vorschriftu, ale aby ste aj k tomu návrhu, ktorý prečítam, eventuelne sa mohli vyjadriť. Či už vo faktickej poznámke, alebo v rozprave. Teda: 1. V čl. I § 3 ods. 1 sa za písmeno d) vkladá nové písmeno g), ktoré znie: „zabezpečovanie vysielania prostredníctvom regionálnych televíznych štúdií a rozhlasových štúdií v rozsahu najmenej 20 minút denne z každého regionálneho televízneho štúdia a rozhlasového štúdia a podpora a rozvoj regionálnych televíznych štúdií a rozhlasových štúdií, najmä v Banskej Bystrici a Košiciach.“ Vieme, o čo ide, netreba dodatok. 2. V čl. I § 5 ods. 1 písm. s) sa na konci vkladá čiarka, pripájajú sa tieto slová: „aj s prihliadnutím na podporu pôvodnej slovenskej tvorby“. Hovoríme o symfonickom orchestri, ktorý je vlastne v rozhlase, a hovoríme nielen o symfonickom orchestri, ale hovoríme eventuelne o ďalších hudobných telesách. 3. V čl. I § 6 úvodnej vete a v § 17 ods. 3 písm. b) deviatom bode sa slová „písm. g)” nahrádzajú slovami „písm. h)”. Legislatívne zdôvodnenie. 4. V čl. I § 10 ods. 1 písm. h) sa za slovo „ukazovateľov,” vkladajú slová „s prihliadnutím na potreby Slovenskej televízie a Slovenského rozhlasu”. V čl. I § 12 za slovom „rozsahu” vypúšťa čiarka a slová „voči ktorému nebolo vydané právoplatné rozhodnutie o jeho oddlžení podľa osobitného predpisu“. V čl. I § 13 sa za odsek 1 vkladá nový odsek 2, ktorý znie: „(2) Ak členovi rady uplynulo funkčné obdobie a nedošlo k vymenovaniu alebo zvoleniu nového člena rady, doterajší člen rady vykonáva svoju funkciu člena rady až do vymenovania alebo zvolenia nového člena rady.” 7. V čl. I § 13 ods. 2 sa slová „b) až g) nový člen rady je vymenovaný alebo zvolený na zvyšok funkčného obdobia toho člena rady, ktorého vo funkcii nahradil” nahrádzajú slovami „b) až f), nový člen rady je vymenovaný alebo zvolený na nové funkčné obdobie”. Veľmi v krátkosti, aby sa nestávalo, že keď niekto týždeň pre ukončením svojho mandátu odíde z rady, v tomto prípade ten proces by musel byť taký z hľadiska súčasného zákona, že my vlastne na zvyšok toho obdobia do konca mandátu volíme iného človeka. Zle, to znamená mesiac, dva týždne, proste, proste zle. Ide o to, aby ten nový člen sa stal novým funkčným členom rady a aby bol teda zvolený na nové funkčné obdobie, to znamená na plné obdobie štyroch rokov. 8. V čl. I § 14 ods. 1 písm. a) sa slová „§ 13 ods. 1 a 2” nahrádzajú slovami „§ 13 ods. 1 a § 12 ods. 2 neustanovuje inak”. 9. Doterajšie písmená f) a g)... (Prerušenie vystúpenia predsedajúcim.)
P. Hrušovský, podpredseda NR SR: (2002-01-29):
J. Cuper, poslanec: Pán predsedajúci, ak neprejde bod všeobecná rozprava, tak žiadam, aby bol zaradený nazajtra ráno bod – informácia ministra kultúry, prečo Slovenská televízia nie je schopná zabezpečiť ani záznam z rokovaní Národnej rady Slovenskej republiky. Ďalej žiadam, aby exministerka spravodlivosti, pardon, financií – a teraz už naša milovaná kolegyňa – informovala občanov Slovenskej republiky, prečo ich šikanovala majetkovými priznaniami, a aby sa im ospravedlnila za túto „šikanu“. Aby si nemyslela, že skončila svoje účinkovanie ako ministerka financií s čistým štítom, práve naopak, ostala za ňou, obyčajne sa tomu hovorí spúšť. Ďakujem.
Laššáková, Jana, podpredsedníčka NR SR (2014-10-15):
Dávam slovo spoločnému spravodajcovi z výboru pre sociálne veci poslancovi Viliamovi Jasaňovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca, máte slovo.
Tomáš, Erik, poslanec NR SR (2019-10-23):
Pán predsedajúci, dajte, prosím, hlasovať o jedinom pozmeňujúcom návrhu podanom v rozprave, a to pozmeňujúcom návrhu poslanca Radovana Baláža.
Číž, Miroslav, podpredseda NR SR (2015-02-18):
Pán poslanec Daniš.
Káčer, Rastislav, dočasne poverený minister zahraničných vecí a európskych záležitostí SR (2023-02-14):
Ďakujem pekne, pán predsedajúci. A, panie poslankyne, páni poslanci, cieľom predkladaného materiálu je finalizácia potrebných vnútroštátnych legislatívnych krokov spojených s ratifikáciou Dohody o založení Medzinárodnej nadácie Európska únia s Latinskou Amerikou a Karibikom, v skratke LAK. Návrh na ratifikáciu dohody bol 16. novembra minulého roku schválený uznesením vlády Slovenskej republiky č. 712 a po vyslovení súhlasu Národnej rady, vyžaduje sa nadpolovičná väčšina, bude dohoda predložená na ratifikáciu pani prezidentke. Cieľom nadácie EÚ – LAK je prispieť k posilneniu vzťahov v oblasti budovania občianskej spoločnosti, vzájomného poznávania sa, spolupráce, vzdelávania, kultúry, hospodárskej spolupráce, podporuje vzájomný dialóg, formu seminárov, konferencií, publikácií, medziregionálnymi programami, organizovaním výmen, podporou štúdia a mnohými inými aktivitami. Dohodu doteraz ratifikovalo 41 zo 61 členských krajín dohovoru, z toho 24 členských štátov Európskej únie vrátane všetkých našich susedov. Podobne ako v Slovensku schvaľovacie procesy neboli v rámci členských štátov Európy doposiaľ ukončené už len v Írsku a Bulharsku, čiže sme medzi tromi krajinami, ktoré túto dohodu z európskych krajín neratifikovali. Ratifikáciou dohody sa Slovensko stane plnohodnotným členom tejto medzinárodnej organizácie a myslíme si, že vyšle naozaj pozitívny signál pre krajiny regiónu a potvrdí náš záujem o spoluprácu v duchu stratégie Európskej únie pre posilňovanie partnerstva s krajinami Latinskej Ameriky a Karibiku. Samozrejme, že predpokladám, že ratifikácia dohody bude aj impulzom pre slovenské subjekty, mimovládny sektor a biznis, ktorý má záujem posilniť svoju prítomnosť alebo preniknúť do regiónu. Dohoda je v súlade so zahraničnopolitickými záujmami a našimi medzinárodnoprávnymi záväzkami a aj v súlade s právnym poriadkom Slovenskej republiky. V súvislosti s ratifikáciou je zvykom poskytnúť dobrovoľný finančný príspevok, nie je to povinnosť, predpokladáme, moje ministerstvo má rezervované v tohoročnom rozpočte 10-tisíc euro na dobrovoľný príspevok, ktorý je porovnateľný s podobnými krajinami v Európskej únii, a ako som už povedal, je krytý rozpočtom. Panie poslankyne, páni poslanci, v súvislosti s finalizáciou potrebných vnútroštátnych legislatívnych krokov spojených s ratifikáciou dohody si dovoľujem požiadať Národnú radu o vyslovenie súhlasu a ďakujem vám za pozornosť.
S. Kahanec, poslanec: (2009-11-04):
Možnože nás chcú presvedčiť o niečom, že to bude dobré. Lenže nie tak dávno zaznela jedna veta. Možno všetci tí, ktorí nás chcú týmto zákonom presvedčiť, že bude dobrý, sa hromadne mýlia, rovnako ako to povedal nositeľ Nobelovej ceny. Ale otázka je, čo bude ďalej, či nakoniec „nevyrobíme“ rôzne podmienky pre podnikateľov a či to nebudeme „vyrábať“ podobným spôsobom ako pri sociálnych podnikoch, že „vyrobíme“ sociálny podnik, ten zadotujeme, zamestnanci tam prídu a pokazia sa celkové podmienky pre podnikanie pre iné podniky. Akým právom potom majú mať tie iné podniky horšie podmienky? Akým právom majú mať horšie podnikateľské prostredie? Podľa čoho potom budeme vyberať? Prečo neriešime problém napr. CHEMES Humenné? Ďakujem pekne.
Bublavý, Dušan, poslanec NR SR (2015-05-28):
Pán kolega Dzurinda, ja mám pred vami rešpekt, vy ste veľký stratég. Don Corleone keby mal takých ľudí v svojom tíme, tak naozaj nemusel skončiť, ako skončil, mohol byť vo vládnej limuzíne. Dokázali ste vládnuť i v menšine, keď niektorí poslanci z večera do rána, zmenili svoj názor o 100 %. To sa málokomu podarí. Naozaj je to umenie. Vy ste naozaj, jak som povedal, stratég a politik. Predávali ste elektrárne 49 % a na konci dňa sa predali 66 %, 66 % predaj, naozaj určite to nebolo v prospech našich ľudí a našich občanov. A bonus ešte k tomu, také Gabčíkovo, no to je super. Tí Taliani naozaj môžu mať radosť. Viete, každý jeden strategický podnik, ktorý ste predávali, aj keď väčšinu mal štát, keď mal 51 %, tak v predstavenstve o jedného človeka viac mali privatizéri. No naozaj to je úžasné, to sa málokomu podarí. Každý jeden predaj bol v neprospech občana Slovenskej republiky. A inak ako si vychádzate s pánom Nicholsonom?
P. Hrušovský, predseda NR SR: (2004-01-20):
o vrátenom zákone z 5. decembra, ktorým sa mení a dopĺňa zákon č. 195/1998 Z. z. o sociálnej pomoci v znení neskorších predpisov v treťom čítaní a záverečnom hlasovaní o návrhu zákona ako o celku so schválenými pripomienkami pána prezidenta, tak ako boli uvedené v spoločnej správe . Prosím, prezentujme sa a hlasujme.
Paška, Pavol, predseda NR SR (2013-09-03):
(Hlasovanie.) 143 prítomných, 90 za, 51 sa zdržali, 2 nehlasovali. Návrh sme schválili.
Mezenská, Helena, poslankyňa NR SR (2014-12-10):
Tak k tomuto zákonu a k návrhu úpravy zákona o tepelnej energetike, čo sa týka tých inštitútov, ktoré obmedzujú spotrebiteľov, odberateľov pri slobodnom výbere druhu a formy zabezpečenia dodávky tepla, sme predkladali pozmeňujúci a doplňujúci návrh v marci v roku 2014 (v tomto roku). A tam sme poukazovali na obmedzenie a porušovanie zásad slobodného výberu a liberalizácie cez zavedený inštitút, ktorý vnímame ako bariérový. A to je vlastne vynucovanie si úhrady podľa nás sporných v zákone uvádzaných oprávnených nákladov spojených s odpojením od centrálneho zásobovania teplom. Ja tento návrh zákona určite podporím, lebo verím, že ak teda bude takýto návrh prijatý, tak naplníme to, k čomu nás zaväzuje aj prijatý balíček liberalizačných opatrení na energetickom trhu. A to platí aj pre uplatnenie takýchto liberalizačných opatrení aj v súvislosti s dodávkou tepla. Takže budem rada, ak sa takýto návrh prijme.
P. Hrušovský, predseda NR SR: (2004-06-17):
(Hlasovanie.) 128 prítomných, 59 za, 19 proti, 49 sa zdržalo, 1 nehlasoval. Návrh sme neschválili. Nech sa páči ďalší návrh.
Hreha, Štefan, poslanec NR SR (2012-12-05):
Pán predseda, keďže sme odhlasovali body zo spoločnej správy, dajte, prosím, hlasovať o tom, že prerokovaný vládny návrh zákona prerokujeme v treťom čítaní ihneď.
Šofranko, Mária, poslankyňa NR SR (2022-06-15):
Pán predseda, dajte, prosím, hlasovať o jedinom pozmeňujúcom návrhu zo spoločnej správy, a to s odporúčaním gestorského výboru schváliť. Upozorňujem, že v rozprave podala pani poslankyňa Hajšelová pozmeňujúci návrh, ktorý rieši problematiku komplexnejšie.
Laurenčík, Milan, podpredseda NR SR (2021-05-03):
Pán poslanec Tomáš Šudík, nech sa páči.
Dostál, Ondrej, poslanec NR SR (2024-01-19):
Pani poslankyňa Nash, hovorili ste o tom, že dôležitý je kontakt z každej krajiny, takže nemožno len tak mechanicky porovnávať trestné sadzby, inštitúty trestného práva, ale treba prihliadať na reálnu situáciu. A ten kontext Slovenska je práve v korupcii, v tom, ako je vnímaná, ako je rozšírená, ako sme tu mali predstaviteľa, teda konkrétne ministra vnútra pána Kaliňáka, ktorý tvrdil, že korupcia na najvyšších miestach nie je stíhaná z dôvodu, že korupcia na najvyšších miestach neexistuje. Ten kontext je tvorený tým, že mali sme tu už špeciálneho prokurátora pána Kováčika, ktorého úlohou bolo práve stíhať korupčné trestné činy a on všetky kauzy, ktoré sa k nemu dostali, zadržoval a nepodával, nepodával obžalobu, čiže jeho úlohou reálnou bolo zametať korupčné kauzy pod koberec. Mali sme tu generálneho prokurátora pána Dobroslava Trnku, nebohého, ktorý sa s ministrom financií vtedajším pánom Počiatkom bavil o tom, ako prebehla korupcia, veľmi dobre sa na tom zabávali, ako pán Slota obtiahol pána Fica. Mali sme tu Kočnera, ktorý mal na povel sudcov. Mali sme tu policajtov, ktorí boli prepojení s oligarchom Bödörom. Máme tu politickú kultúru, keď nie, nie je problém, ak niekto je skorumpovaný. To sú veci, ktoré sú relevantné a ktoré na Slovensku nie sú porovnateľné s inými západnými vyspelými krajinami. A preto je falošné argumentovať, že ideme harmonizovať sadzby. Kontext je dôležitý, presne ako ste povedali.
B. Bugár, podpredseda NR SR: (2006-01-31):
Nech sa páči, pán poslanec Drgonec. J. Drgonec, poslanec: Pani poslankyňa, keď sa tento návrh zákona naposledy prerokúval v pléne, tak som vás videl v televízii potom hovoriť, aký politický komplot sa udial, keď ten návrh nebol schválený. Ja musím zdôrazniť len jednu vec. Ten návrh je nezmyselný, pretože kombinuje rozhodovanie súdov s tzv. administratívnymi rozvodmi, ktorých podstata je tá, že sa o nich rozhoduje mimo súdov dohodou manželov. Ale proste toto je šialené, to je absolútny hybrid, ktorý popiera podstatu všetkého, na čom právo stojí. Je to nezmyselný návrh.
Kadúc, Miroslav, poslanec NR SR (2014-04-02):
Ďakujem. No, my sa tu nebavíme ani tak o tých, ktorí vedia, ako obchodovať a tých, ktorí vedia inštitútmi práva zabezpečiť svoje záväzky tak, aby neboli zodpovední. Bavíme sa o tých malých a stredných, ktorí na toto napríklad nemajú príležitosť a častokrát nemajú ani peniaze na to zaplatiť si niekoho, kto mu to vysvetlí, ako by mal tie záväzky zabezpečiť. Ale len treba dávať pozor na to, samozrejme, s kým podnikáte, ale niekedy na to nie je naozaj časový priestor zistiť si o tom obchodnom partnerovi úplne všetko, čo potrebujete. A to hovorím teraz o vzťahu dodávateľ – odberateľ. Ale rovnako to platí, ako ste hovorili, pri spoločnom ručení, spoločne a nerozdielne v rámci spoločnosti, čo sa týka spoločníkov. Ja viem, že je to ťažko predvídateľné, ale ja, aj v rámci spoločnosti, vnútri si vieme upraviť tie vzťahy tak, aby sa oni dohodli na tom, kto do akej výšky ručí. Čiže je to všetko možné spraviť, ale zároveň hovorím, že treba si dávať pozor, s kým ideme obchodovať. Táto téza, podľa mňa, je dobrá, že byť obozretnejší a predsa len platí aj to, aj tá podnikateľská obozretnosť. Ale vrátim späť na úvod faktickej, že chceme pomôcť práve tým malým a stredným, ktorí na toto nemajú priestor zisťovať a riešiť takéto otázky.
Bagačka, Michal, poslanec NR SR (2013-01-30):
Ďakujem za slovo. Vážený pán predseda, vážený pán podpredseda vlády, dámy a páni, Výbor Národnej rady Slovenskej republiky pre hospodárske záležitosti ma uznesením č. 110 určil za spravodajcu k vládnemu návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 359). Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky náležitosti uvedené v § 67 a § 68 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona a o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, zákonmi a súčasne aj v súlade s právom Európskej únie. Z doložky o vybraných vplyvoch je zrejmé, že predkladaný návrh nebude mať žiaden dopad na verejné financie, podnikateľské prostredie, nepredpokladajú sa žiadne sociálne vplyvy a ani vplyv na životné prostredie, predpokladá sa pozitívny vplyv na informatizáciu spoločnosti. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 11. januára 2013 č. 339 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady pre financie a rozpočet, Výbor Národnej rady pre hospodárske záležitosti a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Skončil som, pán predseda, otvorte všeobecnú rozpravu.
B. Bugár, podpredseda NR SR: (2003-12-04):
Vážené pani poslankyne, vážení páni poslanci, žiadam vás, aby ste sa vrátili do rokovacieho priestoru. Páni poslanci z SDKÚ, ANO, chýbate nám, a veľmi. Vážené pani poslankyne, vážení páni poslanci, otváram tretí rokovací deň 20. schôdze Národnej rady Slovenskej republiky. O ospravedlnenie svojej neúčasti na dnešnom rokovacom dni písomne požiadali pán podpredseda Národnej rady Viliam Veteška, páni poslanci Jozef Brhel, Milan Cagala, Robert Fico. Na zahraničnej služobnej ceste je pán poslanec Vojtech Tkáč. Budeme teraz pokračovať v rokovaní, a to hlasovaním o vládnom návrhu zákona o Slovenskej televízii (tlač 395). Spoločným spravodajcom k tomuto zákonu je pán poslanec Galbavý. Pán poslanec Galbavý, nech sa páči, ste spoločným spravodajcom, môžete uvádzať jednotlivé hlasovania. (Ruch v sále.) Páni poslanci, pokoj v rokovacej sále!
Osuský, Peter, poslanec NR SR (2018-02-09):
Ďakujem za slovo, pán predseda. Pán minister, vy hádam o mne viete, že som vždy ten, ktorý v duchu posudkov marxistu Blahu som warmonger, teda vojnový štváč a vždy stojím za vami, keď pôjde o otázku navýšenia financovania našej obranyschopnosti, že som dokonca na rozdiel od možno vašich koaličných partnerov za rýchlejšie a razantnejšie splnenie nášho záväzku vo veci financovania našej obranyschopnosti. Podobne ako kolega Krajniak, aj keď nám to komunistický luhár iste rád podsunie, nie sme zástupcami zbrojárskych firiem. Ani kolega Krajniak nezastupuje Boxera, ani ja akúkoľvek firmu. A domnievam sa, že hádam, preboha, ani vy nie ste obchodným zástupcom firmy Patria. Teda ak odhliadneme od demagógov a luhárov, toto by sa tu hádam vznášať nemalo. Dokonca som ochotný veriť tomu, že by kontrakt s fínskou vládnou protistranou nemal byť nadmerne ohrozený korupciou, i keď diskusie okolo Pandurov a ponevieranie sa rôznych Výbohov, dá sa povedať, robí neistú niekedy i pôdu vládnych kontraktov. Chcem ale každopádne povedať, že ak sa teda domnievame, že Slovensko je plné vodných tokov a nebudeme môcť stavať most cez Váh v Mikuláši, ak bude ten pôvodný vyhodený do vzduchu, tak nemám námietok, aby ten obrnený transportér plával. Nech si v mene božom pláva, ale nech pláva za peniaze, ktoré je hoden, lebo ako povedal správne kolega predrečník Vašečka, jedná sa o peniaze daňových poplatníkov a skúsenosti nás učia, že tí nie sú vždy v tejto krajine vynakladané zvlášť kontrolovane a spoľa... (Prerušenie vystúpenia časomerom.)
Grendel, Gábor, podpredseda NR SR (2023-02-10):
Ďakujem pekne. Prerušujem rokovanie o tomto bode programu. Teraz nasleduje druhé čítanie o návrhu poslancov Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 461/2003 o sociálnom poistení v znení neskorších predpisov a ktorým sa menia niektoré zákony. Návrh zákona má tlač 1315, spoločná správa výborov má tlač 1315a. Dávam slovo pánovi poslancovi Erikovi Tomášovi, aby návrh zákona odôvodnil. (Rokovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia niektoré zákony , tlač 1315.)
Kondrót, Maroš, poslanec NR SR (2013-12-16):
Ďakujem pekne. Vážená pani podpredsedníčka, vážený predkladateľ, kolegyne, kolegovia, podávam spoločnú správu výborov Národnej rady Slovenskej republiky o výsledku prerokovania návrhu rozpočtu nákladov na činnosť Fondu národného majetku Slovenskej republiky na roky 2014 až 2016, tlač 753, v druhom čítaní. Predseda Národnej rady Slovenskej republiky rozhodnutím z 15. októbra 2013 č. 734 pridelil návrh na prerokovanie týmto výborom: výboru pre financie a rozpočet a výboru pre hospodárske záležitosti, ktorý určil aj ako gestorský výbor. Výbor Národnej rady Slovenskej republiky pre financie a rozpočet o predmetnom návrhu rokoval 12. novembra 2013 a prijal uznesenie č. 253. Výbor pre hospodárske záležitosti o predloženom návrhu rokoval 12. novembra 2013 a prijal uznesenie č. 241. V týchto uzneseniach výbory odporučili Národnej rade Slovenskej republiky predmetný návrh schváliť. Gestorský výbor na základe stanovísk výborov, ktorým bol návrh pridelený, odporúča Národnej rade Slovenskej republiky návrh rozpočtu nákladov na činnosť Fondu národného majetku Slovenskej republiky na rok 2014 schváliť a prijať uznesenie, ktoré je v prílohe tejto správy. Spoločná správa výborov Národnej rady Slovenskej republiky prerokovaním predmetného návrhu ako tlač 753a bola schválená uznesením gestorského výboru z 25. novembra 2013 č. 260. Súčasne výbor poveril spoločného spravodajcu výboru predložiť Národnej rade Slovenskej republiky spoločnú správu výborov o výsledku prerokovania návrhu a poveril ho právomocami podľa § 79 ods. 5 rokovacieho poriadku. Pani predsedajúca, ďakujem, skončil som.
Kaliňák, Robert, podpredseda vlády SR a minister obrany SR (2023-11-23):
256. Ďakujem pekne. Problém toho, že tak veľa reagujete na ministrov, že si vás ten človek úplne nepamätá, aj keď si poznámky robím, je to tým vekom. V každom prípade platí, že pán poslanec Dubéci, no je už druhé rozhodnutie. Je už rozhodnutie, ktoré popiera, to je tretie. Čiže to výrazne znižuje kvalitu toho návrhu nie preto, že by ste ho nemohli urobiť, ale toto bolo presne rozhodnutie, kde ste mali zavolať pána ministra na Výbor Národnej rady pre obranu a bezpečnosť a prediskutovať ten postup. Ale odvolávanie vtedy, keď naozaj urobí niečo vážne, on postupoval podľa zákona, preto je to slabý návrh, preto hovoríme, že je slabý. Vy ho môžte podať, to vám zakázať nemôžeme, ja len hovorím, že proste to nemá tú istú úroveň. Áno, pán poslanec Krúpa, času je proste málo, mal som len 20 minút. Bolo by to dlhšie a práve o to bojujem, že ja si myslím, že môžem vystupovať stále, ale aj sa teda hlásim, pretože píše sa v rokovacom poriadku, že kedykoľvek. Mne je proste, pani poslankyňa, ľúto, Kolíková, že vám to nie je ľúto. To je celý problém, to vaše správanie počas toho, čo sa stalo, nenasvedčovalo tomu, že by vám to bolo ľúto, mohli ste kedykoľvek zasiahnuť do väzobného zákona, nám nešlo o príslušníkov ZVJS, tí tú robotu robia v ťažkých podmienkach. Nám išlo o to, čo urobil Úrad špeciálnej prokuratúry, že napríklad premiestnil Milana Lučanského toho, kde to mal vykonávať, práve do toho Prešova, tak ako Tibora Gašpara. To sú tie veci, ktoré my hovoríme, že sú problém. Pán poslanec Grendel, bol som na dôchodku, všimol som si len toľko, že ste sa snažili vyhýbať neuznášaniaschopnosťou vlády, tak to som komentoval, môžem sa ti za to rád za to ospravedlniť, ale fakt to asi nie je dôležité. Pán Dostál, ja som nečítal v ústave, že by SME RODINA vymenovávala šéfa SIS, také tam nič napísané nie je. Tam je napísané, kto navrhuje pani prezidentke šéfa SIS, a to ste vy ako vláda. Takže sa z toho nedištancujte vy, od tých vašich kamarátov, s ktorými ste boli v koalícii. A Samo Migaľ má pravdu.
Fecko, Martin, poslanec NR SR (2022-09-23):
Ďakujem pekne. Pán Ledecký, ďakujem že ste spomenuli aj ďalšie veci. Takže ja keď som si prečítal, čo znamená podľa Bruselu obhospodarovaná pôda, znamená to, že obhospodaruješ ju tak, že sa nešíria buriny. Že sa nešíria buriny. No tak teraz mi povedzte, ako si to má vysvetľovať od Moldavy až po Kúty jednotliví ľudia, nešíriť buriny. Keď sme mali v socializme, tak bolo, trvalý trávny porast znamená, že má to, to, to, orná pôda že máš tam osevný postup, ovocný sad určitý spon, určité dreviny, záhrada zadefinované. Momentálne máme poľnohospodársky pôdny fond, dobre obhospodaruješ, keď nešíriš burinu. Takže to je iba tak akože na vysvetlenie, že je tam asi tam problém s tou kontrolou. Samozrejme, kontrola, pokiaľ nebude, tak nebude ani ten výkon taký, ako ten zákon prikazuje. Pán kolega, ďakujem, že ste spomenuli rómske osady, k tomu možnože ešte aj vystúpim teraz v rozprave prípadne, ale tak vám poviem, že momentálne rómske osady majú robený atlas rómskych osád. Ja som si myslel, že v tomto atlase, ešte som ho síce nevidel, ale čo som počul, čo v ňom vlastne je, ja som si myslel, že v tom atlase bude aj to, že mnohé osady sú momentálne usporiadané, respektíve sa nachádzajú na nebezpečnom území na bývanie. Tak to poviem. Sú na plynovodoch, ropovodoch, vodovodoch, zosuvnom území, v kameňolomoch a momentálne ten atlas nezadefinoval, že koľko tých osád je v takomto území, koľko sa dá riešiť vysťahovaním doslova a premiestnením tejto osady, koľko by bolo sčasti treba sanovať a sčasti nechať tak a prakticky a ktoré sú čisté. Momentálne je tam určitý finančný budžet z eurofondov a, áno, aj splnomocnenec, škoda, že tu neni Peter Pollák, aby sme si to trošku vykonzultovali, jak on do toho vstúpil, ale budeme to prípadne komunikovať ďalej, ale, áno, budeme aj toto riešiť, aby sa to dalo, len tam je v prvom rade obec, až potom je... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-10-19):
S reakciou na faktické poznámky pán poslanec Dostál.
Viskupič, Jozef, poslanec NR SR (2010-12-08):
Ďakujem, pán predsedajúci. Ja súhlasím s tým rozobraním toho problému na dve roviny. Prvá rovina bola tá daňová, preto takisto hovorím, že predložený návrh podporím. Druhá rovina bola, ktorú spomínal pán predseda parlamentu dlhšie. Zaoberal sa problémom gamblerstva. Ja som počúval vlastne aj argumenty predrečníkov, aj kolegu Jura Drobu. Gamblerstvo je problém Slovenska. Zakazovanie skutočne nič nerieši, pretože ten stav roztrúsených, malých a nezakázaných, povolených podnikov alebo zariadení, ktoré máme v mestách, dedinách, malých dedinách, niekedy aj mimo akéhokoľvek dohľadu, tvorí tento problém, a preto si myslím, že táto investícia by na Slovensku priniesla jednak pracovné miesta, jednak možné daňové príjmy a mali by sme riešiť tam, kde ten problém vzniká, nemusíme ani pozerať niekde do Ameriky na problém prohibície. My ho máme. Môžem spomenúť problém v Trnave, kde každá vysoká škola má minimálne dve, tri kasína hneď oproti cez ulicu. A nikto, nikto to nerieši a všetky zákazy, ktoré sa dejú, tak sa dejú s tým, že si trh pomôže a pomáha si spôsobom takým, že je to až nekontrolovateľné. Ďakujem.
Sabo, Michal, poslanec NR SR (2024-05-10):
Ďakujem za slovo a aj vám, pani Kolíková, za váš príhovor, vaše vystúpenie. Povedali ste, a to tak najviac mnou zarezonovalo, že kultúra prežije. Áno, pre kultúru je toto také, hovorí sa, že je to iba obdobie. A kultúra prežije, pretože skutočná kultúra je divoká, je nespútaná, kreativita je neobmedzená, nedá sa nejak merať. Skutočné umenie nepozná ani hranice, ani limity. Takže áno, kultúra prežije, máte pravdu. A aj tá slovenská, ktorá nie je len slovenská, a to hovorím osobne. Ja nemám rád, keď niekto v tomto pléne vo vystúpeniach alebo vo faktických hovorí cez seba, lebo je to taká anecdotal evidence, ale urobím výnimku, pretože celý život som sa pohyboval v kultúrnom a mediálnom prostredí. Som tak trochu Petržalčan, tak trochu zo Žitného ostrova, tak trochu Srb, tak trochu Maďar a aj trávnice zo Spiša viem zaspievať, aj zarepovať H16-ku, aj Sládkoviča viem zarecitovať, aj toho Dúbravského viem oceniť. Takže hovorím to naozaj úprimne, autenticky, že mám z toho všetkého radosť. A doprial by som tú radosť naozaj každému a každej z tej zmiešanej kultúry, ktorá sa navzájom inšpiruje a inšpiruje všetkých ľudí, ktorí sa nechajú inšpirovať a ktorí si dovolia ten luxus nechať sa inšpirovať. A ono to vlastne nie je ani nejako extrémne náročné, stačí mať len otvorenú hlavu. A to by som doprial slovenskej kultúre.
P. Hrušovský, podpredseda NR SR: (2002-02-21):
Neschválili sme návrh pod bodom 6. Budeme hlasovať o návrhu číslo 7. Hlasujeme. (Hlasovanie.) 108 prítomných, 38 za, 12 proti, 57 sa zdržalo, 1 nehlasoval. Neschválili sme návrh pod bodom 6. Ďalší návrh. 7, pardon. Š. Šlachta, poslanec: Ďalším návrhom je návrh, bod číslo 8.
Janíková, Mária, poslankyňa NR SR (2014-01-30):
Tak mne sa napríklad to video strašne, Lojzo, páčilo. Ako kolegyňa ti prajem, aby si aj ty v budúcnosti so svojou novou stranou mal veľa takýchto snemov. A som zvedavá na tvojich hostí, na tvojich členov, na tvoju členskú základňu a na to, koľko tvoja strana vydrží. Ja ti to len prajem. Ale naozaj je úbohé natierať sa a dávať sem dokumentácie. Ja sa teším na to fakt, kedy uvidíme tvoj snem, tvojich členov, ľudí, ktorí sú za tebou a kedy uvidíme aj tvojich hostí a tie príhovory. Všetko.
Laššáková, Jana, podpredsedníčka NR SR (2012-05-15):
Žiada si zaujať stanovisko spravodajca? (Reakcia spravodajcu.) Nie. Prerušujem rokovanie o tomto bode programu. Teraz pristúpime k rokovaniu o návrhu na voľbu riaditeľa Národného bezpečnostného úradu . Návrh vlády má parlamentnú tlač číslo 41. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. O tomto návrhu poslancov budeme hlasovať v rámci bloku hlasovaní o 17.00 hodine. Prosím podpredsedu vlády a ministra vnútra Roberta Kaliňáka, aby sa ujal slova a návrh vlády uviedol. Nech sa páči.